Nog méér in SA trek noustrop oor geld | Netwerk24
Nog méér in SA trek noustrop oor geld
Suid-Afrikaanse verbruikers se finansies is die afgelope twee jaar reeds onder groot druk en die kans is skraal dat dit vanjaar gaan verbeter, blyk uit Momentum en Unisa se kwartaallikse indeks wat verbruikers se finansiële kwesbaarheid (CFVI) meet.
Ronelle Kind van Momentum Corporate sê in ’n verklaring hoe langer verbruikers se persoonlike finansies onder druk is, hoe moeiliker is dit om daarvan te herstel.
Sowat 71% van dié respondente glo verbruikers lewe bo hul vermoë. Foto: iStock
In die eerste kwartaal van 2019 was die CFVI op 51,2 punte, teenoor 52,6 punte in die eerste kwartaal van 2018. Hoe hoër die telling, hoe minder kwesbaar is verbruikers.
Mense wat finansieel kwesbaar is, se kontantvloei is so onder druk dat hulle voel hulle kan nie kop bo water hou nie, sê die indekssamestellers prof. Carel van Aardt, Jacolize Meiring, prof. Bernadene de Clercq (al drie van Unisa) en Johann van Tonder (Momentum).
Die indeks word gegrond op die antwoorde van 112 sleutelrespondente in bedrywe wat daagliks met verbruikers werk, soos kredietinstellings en kleinhandelaars wat skuld toestaan.
Sowat 71% van dié respondente glo verbruikers lewe bo hul vermoë, 51% voel daar is te min selfbeheersing as meer skuld gemaak word en 49% meen hulle is onverantwoordelik met die gebruik van krediet.
Meer oor: Unisa | Momentum | Geldsake | Huishoudelike Inkomste | Krediet | Skuld | Verbruikersbesteding | Huishoudelike Besteding
Finansiële advies: Weet waarvoor jy betaal
Verbruikers spaar nou die minste nóg
Jy mág jou geld geniet!